Document ID: 32010R0532

KOMMISSIONENS FORORDNING (EU) Nr. 532/2010
af 18. juni 2010
om ændring af Rådets forordning (EF) nr. 423/2007 om restriktive foranstaltninger over for Iran
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til forordning (EF) nr. 423/2007 (1), særlig artikel 15, stk. 1, litra c), og
ud fra følgende betragtninger:
(1)
I bilag IV til forordning (EF) nr. 423/2007 opregnes de personer, enheder og organer, som De Forenede Nationers Sikkerhedsråd eller De Forenede Nationers Sikkerhedsråds Sanktionskomité har identificeret, og som dermed er omfattet af indefrysningen af pengemidler og økonomiske ressourcer i medfør af nævnte forordning.
(2)
Den 9. juni 2010 besluttede De Forenede Nationers Sikkerhedsråd at ændre listen over personer, enheder og organer, hvis pengemidler og økonomiske ressourcer skulle indefryses. Bilag IV bør derfor ændres i overensstemmelse hermed.
(3)
Artikel 8, litra a), 9 og 11, stk. 2, litra b), i forordning (EF) nr. 423/2007 henviser til datoen, på hvilken Sanktionskomitéen, De Forenede Nationers Sikkerhedsråd eller Rådet identificerede personen, enheden eller organet. Det er hensigtsmæssigt at tilføje den relevante dato i hver punkt.
(4)
For at sikre, at foranstaltningerne i denne forordning er effektive, bør denne forordning træde i kraft øjeblikkeligt -
VEDTAGET DENNE FORORDNING:
Artikel 1
Bilag IV til forordning (EF) nr. 423/2007 ændres som angivet i bilaget til denne forordning.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 18. juni 2010.

Labels: 11
5
7
3
18
15